Document ID: 32007R0660

REGOLAMENT TAL-KUMMISSJONI (KE) Nru 660/2007
ta' l-14 ta’ Ġunju 2007
li jistabbilixxi r-rifużjonijiet għall-esportazzjoni fis-settur tal-ħalib u l-prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1255/1999 tas-17 ta' Mejju 1999 dwar l-organizzazzjoni komuni tas-suq tal-ħalib u tal-prodotti tal-ħalib (1), u partikolarment l-Artikolu 31(3) tiegħu,
Billi:
(1)
L-Artikolu 31(1) tar-Regolament (KE) Nru 1255/1999 jipprevedi li d-differenza bejn il-prezzijiet tal-prodotti msemmija fl-Artikolu 1 ta' dan ir-Regolament fis-suq dinji u dak tal-Komunità jistgħu jiġu koperti minn rifużjonijiet fuq l-esportazzjoni.
(2)
Fid-dawl tal-qagħda attwali tas-suq fis-settur tal-ħalib u l-prodotti tal-ħalib, ma għandhomx ikunu stabbiliti r-rifużjonijiet għall-esportazzjoni.
(3)
Il-Kumitat ta' Ġestjoni tal-Ħalib u l-Prodotti tal-Ħalib għadu ma ħariġx opinjoni fiż-żmien stabbilit mill-president tiegħu,
ADOTTAT DAN IR-REGOLAMENT:
Artikolu 1
Ir-rifużjonijiet għall-esportazzjoni previsti mill-Artikolu 31 tar-Regolament (KE) Nru 1255/1999 mhux se jingħataw għall-prodotti u bl-ammonti indikati fl-Anness ta' dan ir-Regolament.
Artikolu 2
Dan ir-Regolament jidħol fis-seħħ fil-15 ta’ Ġunju 2007.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 14 ta’ Ġunju 2007.

Labels: 3
17